אחר (רומן)

אחר (ביפנית: アナザ; בתעתיק לעברית: אָנַזַה, Anazâ) הוא רומן אימה יפני מאת יוקיטו איאטסוג'י(אנ') אשר יצא לאור ב-29 באוקטובר 2009 על ידי Kadokawa Shoten. עלילת הרומן מספרת על נער בשם קיוצ'י סאקאקיבארה, אשר עבר לחטיבת הביניים יומיאמה הצפוני, נפגש עם מיי מיסאקי ומוצא את עצמו במרכזה של תעלומה שגורמת למוות אלים ולא הגיוני של תלמידים ואנשים הקשורים לכיתתו. עיבוד מאנגה בהמשכים מסוג סאינן שנכתב ואויר על ידי הירו קיוהארה יצא לאור בין מאי 2010 עד ינואר 2012 ופורסם במגזין Young Ace. הרומן והמאנגה תורגמו לאנגלית על ידי חברת Yen Press(אנ') שייבאה אותם לאמריקה הצפונית (קנדה וארצות הברית). כמו כן, עובדה אנימה בת 12 פרקים שהופקה על ידי P.A. Works(אנ') ושודרה בין 10 בינואר 2012 ל-27 במרץ 2012 ביפן, עם פרק OVA שיצא ב-26 במאי 2012 וסרט ביפנית שיצא לאקרנים ב-4 באוגוסט 2012. בשנת 1972, מיסאקי, תלמיד חטיבת הביניים בבית הספר יומיאמה הצפוני בכיתה 3-3 (מקביל לט'-3) מת בפתאומיות במהלך שנת הלימודים. הרוסים בעקבות האובדן הבלתי צפוי, התלמידים והמורים התנהגו כאילו מיסאקי עדיין חי, דבר אשר מוביל להופעת ישות מוזרה בתמונת המחזור. באביב 1998, קיוצ'י סאקאקיבארה בן ה-15 עובר לכיתה 3-3 בבית הספר, לאחר שעבר מטוקיו ליומיאמה. שם, הוא פוגש את מיי מיסאקי, תלמידה מוזרה שנראה שהמורים והחברים לכיתה מתעלמים ממנה. במהרה מתרחשת בכיתה תופעה מוזרה, אשר גורמת לתלמידים ולקרוביהם למות בדרכים מסתוריות. קיוצ'י מבין כי מקרי המוות המוזרים קשורים איכשהו למיסאקי מ-1972. זה תלוי בקיוצ'י ומיי לגלות את הסיבה מאחורי מקרי המוות הללו ולמצוא דרך לעצור אותם לפני שהתופעה תהרוג אותם גם. הערה: דיבוב הדמויות מתייחס לסדרת האנימה ולסרט בלבד. אחר הוא רומן בן 677 עמודים (496 עמודים בתרגום האנגלי) מאת יוקיטו איאטסוג'י. עיבוד מאנגה שאויר על ידי הירו קיוהארה יצא לאור בין מאי 2010 עד ינואר 2012 במגזין Young Ace. ארבעה כרכים יצאו לאור בין 4 באוקטובר 2010 עד 29 בדצמבר 2011. הכרך החמישי שנקרא "0" יצא לאור ב-26 במאי 2012. עובדה אנימה בת 12 פרקים שמבוססת על המנגה והנובל שהופקה על ידי P.A. Works ושודרה בין 10 בינואר 2012 ל-27 במרץ 2012 ביפן. ריו היגאקי היה התסריטאי, מנהל האנימציה היה יוריקו אישיי שביסס את עיצוב הדמויות שהשתמשו באנימה על הקונספט-ארט המקורי של נואיזי איטו. המוזיקה הופקה על ידי Kow Otani ובמאי הקול היה יושיקאזו איוואנמי. לאנימה יש שני שירי נושא: הראשון הוא שיר הפתיחה "קיומו דנסן" (ביפנית: 凶夢伝染; תרגום חופשי: סיוט מדבק) של הלהקה Ali Project, והשני הוא שיר הסיום "אנמנסיס" (Anamnesis) של הזמרת אנבל. כמו כן שוחררה OVA ב-26 במאי 2012 ביחד עם הכרך "0" (החמישי של המנגה אשר מתאר אירועים שקרו לפני העלילה של המנגה והאנימה. MVM Films הוציאו לאור את סדרת האנימה ואת ה-OVA בבריטניה בסוף שנת 2013. הסרט מסוג לייב-אקשן בוים על ידי טקשי פורוסאווה, הופק על ידי Kadokawa Pictures ויצא לאקרנים ב-4 באוגוסט 2012. שיר הנושא שנבחר היה "ראקואן" (ביפנית: 楽園; תרגום חופשי: גן עדן). הרומן זכה במקום השלישי בפרס Kono Mystery ga Sugoi! 2010 וכן בפרס 2010‏ Honkaku Mystery Best 10 - שני מגזיני ביקורת יפניים לספרי מסתורין בדיוניים. אתר האינטרנט הרשמי של הרומן באתר ההוצאה (ביפנית) אתר האינטרנט הרשמי של האנימה (ביפנית) אתר האינטרנט הרשמי של הסרט (ביפנית) אחר (אנימה) באתר My Anime List (באנגלית) יוקיטו איאטסוג'י, אחר, יפן: Kadokawa Shoten‏, 2009, עמ' 17 ו-37, מסת"ב 978-4-04-874003-6 יוקיטו איאטסוג'י, אחר, יפן: Kadokawa Shoten‏, 2009, עמ' 648, מסת"ב 978-4-04-874003-6 ‏”十五年前に死んだ母、榊原理津子(旧姓、三神)” יוקיטו איאטסוג'י, אחר, יפן: Kadokawa Shoten‏, 2009, עמ' 47 ו-647, מסת"ב 978-4-04-874003-6 יוקיטו איאטסוג'י, אחר, יפן: Kadokawa Shoten‏, 2009, עמ' 666, מסת"ב 978-4-04-874003-6 יוקיטו איאטסוג'י, אחר, יפן: Kadokawa Shoten‏, 2009, עמ' 584-593, מסת"ב 978-4-04-874003-6